പത്തൊമ്പതാം നൂറ്റാണ്ട് (സിനിമ)

വിനയൻ രചനയും സംവിധാനവും നിർവഹിച്ച് സിജു വിൽ‌സൺ,അനൂപ്‌ മേനോൻ, ചെമ്പൻ വിനോദ് ജോസ്, സുദേവ് നായർ , കയദു ലോഹർ, സുരേഷ് കൃഷ്ണ എന്നിവർ മുഖ്യവേഷത്തിൽ എത്തി 2022 പുറത്തിറങ്ങിയ മലയാളം ചലച്ചിത്രമാണ് പത്തൊമ്പതാം നൂറ്റാണ്ട്. പത്തൊമ്പതാം നൂറ്റാണ്ടിൽ നടക്കുന്ന സംഭവങ്ങളെ അടിസ്ഥാനമാക്കി നിർമ്മിച്ച ആക്ഷൻ ചിത്രമാണിത്. പത്തൊൻപതാം നൂറ്റാണ്ടിലെ തിരുവിതാംകൂറിനെ പശ്ചാത്തലമാക്കി, സാമൂഹിക അനീതികൾക്കെതിരെ പോരാടിയ ആറാട്ടുപുഴ വേലായുധ പണിക്കരുടെ ജീവിതത്തെ ആസ്പദമാക്കിയുള്ളതാണ് ഈ കഥ. നങ്ങേലിയുടെയും കായംകുളം കൊച്ചുണ്ണിയുടെയും കഥകളും ചിത്രത്തിലുണ്ട്.  സിജു വിൽസൺ, കായഡു ലോഹർ, അനൂപ് മേനോൻ, ദീപ്തി സതി, പൂനം ബജ്‌വ, രേണു സൗന്ദർ, ചെമ്പൻ വിനോദ് ജോസ്, സുദേവ് നായർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.  ശ്രീ ഗോകുലം മൂവീസിന്റെ പ്രൊഡക്ഷൻ ബാനറിൽ ഗോകുലം ഗോപാലനാണ് ചിത്രം നിർമ്മിച്ചത്.

 കഥാപരിസരം 
പത്തൊൻപതാം നൂറ്റാണ്ടിലെ സാമൂഹിക പരിഷ്കർത്താവും പോരാളിയുമായിരുന്നു ആറാട്ടുപുഴ വേലായുധ പണിക്കർ . തിരുവിതാംകൂറിലെ സമ്പന്നമായ ഈഴവ കുടുംബത്തിലാണ് അദ്ദേഹം ജനിച്ചത്. ഏതാണ്ട് ഇതേ സമയത്തുതന്നെ, ഒരു ദരിദ്ര ഈഴവ കുടുംബത്തിൽ നിന്നുള്ള നങ്ങേലി, സവർണ്ണ വിഭാഗങ്ങളുടെ പ്രബലമായ ജാതി അടിച്ചമർത്തലുകൾക്കെതിരെ പോരാടി. ഈ സംഭവങ്ങളെ അടിസ്ഥാനമാക്കിയാണ് സിനിമ നിർമ്മിച്ചിരിക്കുന്നത്.

 അഭിനേതാക്കൾ 
 സിജു വിൽസൺ - ആറാട്ടുപുഴ വേലായുധപണിക്കർ 
 കായഡു ലോഹർ - നങ്ങേലിi
 അനൂപ് മേനോൻ - മഹാരാജാ ആയില്യം തിരുന്നാൾ രാമവർമ്മ (തിരുവിതാംകൂർ മഹാരാജാ)
 ദീപ്തി സതി - സാവിത്രി തമ്പുരാട്ടി 
 പൂനം ബജ്വ - മാത്രുപ്പിള്ള കല്യാണിക്കുട്ടിയമ്മ (തിരുവിതാംകൂർ റാണി)
 രേണു സൗന്ദർ - നീലി
 ചെമ്പൻ വിനോദ് ജോസ് - കായംകുളം കൊച്ചുണ്ണി
 സെന്തിൽ കൃഷ്ണ - ചിരുകണ്ടൻ
 സുദേവ് നായർ - പടവീടൻ നമ്പി
 സുരേഷ് കൃഷ്ണ - പണിക്കശ്ശേരി പരമേശ്വര കൈമൾ
 വിഷ്ണു വിനയ് - ഇൻസ്പെക്ടർ കണ്ണൻ കുറുപ്പ്
 ടിനി ടോം - കുഞ്ഞുപിള്ള
 ഗോകുലം ഗോപാലൻ - പെരുമാൾ
 ഇന്ദ്രൻസ് - കേളു
 മണികണ്ഠൻ ആർ. ആചാരി - ബാവ
 രാമു - ദിവാൻ
 കൃഷ്ണ - ദിവാൻ പേഷ്കാർ കല്യാണ കൃഷ്ണൻ
 രാഘവൻ - ഈശ്വരൻ നമ്പൂതിരി
 അലെൻസിയർ ലെ ലോപ്പസ് - ചന്ദ്രക്കാരൻ രാമൻ തമ്പി
 സുധീർ കരമന - പാച്ചുപണിക്കർ (തിരുവിതാംകൂർ സൈന്യത്തലവൻ)
 വർഷ വിശ്വനാഥ് - ജാനകി
 മധുരി ബ്രഗൻസ - കാത്ത
മുസ്തഫ - കണ്ടപ്പൻ
 ജാഫർ ഇടുക്കി - തണ്ടക്കാരൻ കേശുണ്ണി
 ശിവജി ഗുരുവായൂർ - ചേർത്തല നാടുവാഴി
 സുനിൽ സുഖദ - ചന്ദ്രു പിള്ള
 നിയ - വെളുത്ത
 മാസ്റ്റർ ആദിൽ രാജ് - കുഞ്ഞു
 സ്ഫടികം ജോർജ്ജ് - ദിവാൻ പേഷ്ക്കാർ നാണുപിള്ള
 നസീർ സംക്രാന്തി - ഈശ്വരൻ നമ്പൂതിരിയുടെ അസിസ്റ്റന്റ്
 ജയകുമാർ പരമേശ്വരൻ പിള്ള - അപ്പുക്കുറുപ്പ്
 കൂട്ടിക്കൽ ജയചന്ദ്രൻ - പരിഭാഷകൻ
 വിഷ്ണു ഗോവിന്ദ് - ചാത്തൻ
 വി.കെ. ബൈജു - പ്രമാണി
 സിദ്ധരാജ് - നാടുവാഴി
 ചാലി പാലാ - പാച്ചു പിള്ള
 കൃഷ്ണപ്രസാദ്
 ഷരോൺ പുതുമന
 പൂജപ്പുര രാധാകൃഷ്ണൻ - ജാനകിയുടെ അമ്മാവൻ

 നിർമ്മാണം 
വിനയൻ 2020 മാർച്ചിൽ ചിത്രത്തിനായി കാസ്റ്റിംഗ് കോൾ നടത്തി.  കോവിഡ്-19 മഹാമാരി കാരണം, ഷൂട്ടിംഗ് വൈകി, 2021 ജനുവരിയിൽ കൊച്ചിയിൽ നടന്ന പൂജയ്ക്ക് ശേഷം.  ആദ്യ ഷെഡ്യൂൾ പാലക്കാട്ട് ആരംഭിച്ചു. ഇത് ഏകദേശം മൂന്ന് മാസത്തോളം നീണ്ടുനിന്നു. കേരളം കോവിഡ്-19 മഹാമാരിയുടെ രണ്ടാം തരംഗത്തിന് വിധേയമായതിനെ തുടർന്ന് ഷൂട്ടിംഗ് താൽക്കാലികമായി നിർത്തിവച്ചു. സിനിമയുടെ എൺപത് ശതമാനത്തോളം ചിത്രീകരിച്ചതിനാൽ ചിത്രത്തിന്റെ എഡിറ്റിംഗ് ജോലികൾ ആരംഭിച്ചതായി 2021 ജൂൺ 27-ന് വിനയൻ അറിയിച്ചു. രണ്ടാം തരംഗത്തിന് ശേഷം ഷൂട്ടിംഗ് പുനരാരംഭിക്കുമെന്നും അദ്ദേഹം കൂട്ടിച്ചേർത്തു.  ഷൂട്ടിംഗിന്റെ രണ്ടാമത്തെയും അവസാനത്തെയും ഷെഡ്യൂൾ 2021 നവംബർ 3 ന് ആരംഭിച്ചു. സിനിമയുടെ അവസാന ഷോട്ട് പങ്കുവെച്ചുകൊണ്ട് വിനയനും സിജു വിൽസണും ചിത്രത്തിന്റെ ഷൂട്ടിംഗ് 2021 നവംബർ  -ന് അവസാനിച്ചതായി അറിയിച്ചു. ചിത്രത്തിന്റെ ഡോൾബി അറ്റ്‌മോസ് മിക്‌സിംഗ് 2022 ജൂലൈ  -ന് പൂർത്തിയായി. 2022 ഓഗസ്റ്റ്  -ന് യു/എ സർട്ടിഫിക്കറ്റോടെ ചിത്രം സെൻസർ ചെയ്തു.

ഷാജി കുമാറായിരുന്നു ചിത്രത്തിന്റെ ഛായാഗ്രാഹകൻ. വിവേക് ഹർഷനാണ് ചിത്രത്തിന്റെ എഡിറ്റിംഗ് നിർവഹിച്ചത്. പട്ടണം റഷീദ് മേക്കപ്പും വസ്ത്രാലങ്കാരം ധന്യ ബാലകൃഷ്ണനും നിർവഹിച്ചു. അജയൻ ചല്ലിശ്ശേരിയായിരുന്നു ചിത്രത്തിന്റെ കലാസംവിധാനം.സുപ്രീംസുന്ദർ,രാജശേഖർ,മാഫിയ ശശി എന്നിവരാണ് ചിത്രത്തിന്റെ ആക്ഷൻ കൊറിയോഗ്രഫി കൈകാര്യം ചെയ്തത്. വി സി പ്രവീൺ, ബിജു ഗോപാലൻ എന്നിവർ സഹനിർമ്മാതാക്കളും ബാദുഷ പ്രൊഡക്ഷൻ കൺട്രോളറുമായിരുന്നു.

 സംഗീതം 
2020 ജൂണിലാണ് ചിത്രത്തിന്റെ സംഗീതസംവിധാനം ആരംഭിച്ചത്. എം.ജയചന്ദ്രൻ ഈണം പകർന്ന ചിത്രത്തിലെ ഗാനങ്ങൾക്ക് ഗാനരചന നിർവ്വഹിച്ചിരിക്കുന്നത് റഫീക്ക് അഹമ്മദാണ് .  സന്തോഷ് നാരായണനാണ് ചിത്രത്തിന്റെ പശ്ചാത്തല സംഗീതം നിർവ്വഹിച്ചിരിക്കുന്നത്.  മലയാള ചലച്ചിത്രമേഖലയിൽ സംഗീതസംവിധായകനെന്ന നിലയിൽ അദ്ദേഹത്തിന്റെ അരങ്ങേറ്റം കുറിക്കുന്ന ചിത്രമാണിത്. 
പാട്ടിന്റെ പേര് ഗായകൻ(കൾ) റഫ. പൂതം വരുണ്ണേടി സയനോര ഫിലിപ്പ്  മയിൽപീലി ഇലക്കുന്ന് മൃദുല വാര്യർകെ. എസ് ഹരിശങ്കർകറുമ്പൻ ഇങ്ങു ഇങ്ങു  നാരായണി ഗോപൻ, നിഖിൽ രാജ്വാനം സിതാര കൃഷ്ണകുമാർ, ഉണ്ണി ഇളയരാജ 

 മാർക്കറ്റിംഗ് 
കണ്ണി=//upload.wikimedia.org/wikipedia/commons/thumb/9/9e/Pathonpatham_Noottandu_Promotion_event_at_Lulu_Mall_Kochi_IMG_20220907_211320.jpg/220px-Pathonpatham_Noottandu_Promotion_event_at_Lulu_Mall_Kochi_IMG_20220907_211320.jpg|ലഘുചിത്രം| കൊച്ചി ലുലു മാളിൽ നടന്ന പ്രൊമോഷൻ പരിപാടി
ചിത്രത്തിന്റെ ടീസർ 2022 ജൂൺ 3 ന് മമ്മൂട്ടിയും മോഹൻലാലും ഉൾപ്പെടെയുള്ള സെലിബ്രിറ്റികളുടെ ഔദ്യോഗിക സോഷ്യൽ മീഡിയ പേജുകളിലൂടെ റിലീസ് ചെയ്തു.  ചിത്രത്തിന്റെ ട്രെയിലർ 2022 ഓഗസ്റ്റ്  -ന് പുറത്തിറങ്ങി.

ചിത്രത്തിന്റെ തീയറ്റർ ട്രെയിലർ മെറ്റാവേസിലും ലോഞ്ച് ചെയ്തു.  മെറ്റാവേർസിൽ പുറത്തിറങ്ങിയ  മലയാള സിനിമയുടെ ആദ്യ ട്രെയിലറായിരുന്നു ഇത്. 

 പ്രകാശനം 

 തീയറ്റർ റിലീസ് 
2022 സെപ്റ്റംബർ 8-ന് തിയറ്ററുകളിൽ റിലീസ് ചെയ്യാനായിരുന്നു ആദ്യം ചിത്രം പദ്ധതിയിട്ടിരുന്നത്. മലയാളത്തിന്നു പുറമേ  ഹിന്ദി, തമിഴ്, തെലുങ്ക്, കന്നഡ ഭാഷകളുടെ പതിപ്പുകളും ഒരേസമയം ഡബ്ബ് ചെയ്തു.   2022 സെപ്റ്റംബർ 8-ന് ഇന്ത്യയിലും ജിസിസിയിലും ചിത്രം റിലീസ് ചെയ്തു. ഡബ്ബ് ചെയ്ത പകർപ്പുകളുടെ സെൻസറിംഗ് പൂർത്തിയാകാത്തതിനാൽ 2022 സെപ്റ്റംബർ  8-ന് ചിത്രം മലയാളത്തിൽ മാത്രം റിലീസ് ചെയ്തു. പിന്നീട് ചിത്രത്തിന്റെ ഹിന്ദി, തമിഴ്, തെലുങ്ക്, കന്നഡ ഭാഷകളിൽ മൊഴിമാറ്റം ചെയ്ത പതിപ്പുകൾ റിലീസ് ചെയ്തു.

 സ്വീകരണം 
ചിത്രത്തിന് പൊതുവെ നിരൂപകരിൽ നിന്ന് നല്ല അഭിപ്രായം ലഭിച്ചു. ടൈംസ് ഓഫ് ഇന്ത്യ ഈ ചിത്രത്തിന് 5-ൽ 4 നക്ഷത്രങ്ങൾ നൽകി "ഹൃദ്യമായ ഒരു ചരിത്ര വിവരണം" എന്ന് അവർ എഴുതി.   "വിനയൻ, സിജു വിൽസൺ എന്നിവരിൽ നിന്നുള്ള അസാധാരണമായ ഒരു ട്രീറ്റ്" എന്ന് മലയാള മനോരമ എഴുതി.  "ചില പഞ്ച് ഉള്ള ഒരു പാക്കേജ്" ദി ഹിന്ദു പത്രം എഴുതി.

 അവലംബങ്ങൾ 

 പുറത്തേക്കുള്ള കണ്ണികൾ 


വർഗ്ഗം:ബ്രിട്ടീഷ് രാജ് ഇതിവൃത്തമായിട്ടുള്ള ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ